b"\n_START_ARTICLE_\nVol\n_START_PARAGRAPH_\nEl vol \xc3\xa9s l'acci\xc3\xb3 de volar: qualsevol moviment a trav\xc3\xa9s de l'aire genera per elevaci\xc3\xb3 aerodin\xc3\xa0mica o flotabilitat aerost\xc3\xa0tica. Tamb\xc3\xa9 rep el nom de vol el despla\xc3\xa7ament de les naus espacials m\xc3\xa9s enll\xc3\xa0 de l'atmosfera terrestre._NEWLINE_Volar \xc3\xa9s despla\xc3\xa7ar-se a trav\xc3\xa9s d'un espai tridimensional, amb moviments vectorials o relatius en qualsevol sentit. Ex.: els paracaigudistes durant la caiguda lliure, encara que van sempre cap avall, volen a trav\xc3\xa9s de l'espai de forma relativa.\n_START_SECTION_\nVol animal\n_START_PARAGRAPH_\nEls \xc3\xa9ssers vius que amb m\xc3\xa9s \xc3\xa8xit han aconseguit dominar el vol s\xc3\xb3n els insectes, les aus i els ratpenats. Entre els vertebrats extints, destaquen els pterosaures, contemporanis dels dinosaures. Les ales de cadascun d'aquests grups d'animals van evolucionar de manera separada a partir de diferents estructures._NEWLINE_Els ratpenats s\xc3\xb3n els \xc3\xbanics mam\xc3\xadfers capa\xc3\xa7os de volar en el sentit estricte de la paraula. aix\xc3\xb2 no obstant hi ha diverses esp\xc3\xa8cies d'animals, com els esquirols voladors que poden planejar d'un arbre a un altre gr\xc3\xa0cies a unes membranes entre les seves extremitats; algunes poden despla\xc3\xa7ar-se centenars de metres d'aquesta manera perdent molt poca altura._NEWLINE_La major part de les aus volen, amb algunes excepcions. L'estru\xc3\xa7 i l'em\xc3\xba no poden volar, igual que l'extint dodo, mentre que el ping\xc3\xbc\xc3\xad, que tampoc no vola, ha adaptat les seves ales per usar-les sota l'aigua. Moltes aus petites que no poden volar s\xc3\xb3n nadiues d'illes petites, i tenen un estil de vida on el vol no aporta gaires avantatges. El falc\xc3\xb3 pelegr\xc3\xad \xc3\xa9s l'animal m\xc3\xa9s r\xc3\xa1pid del m\xc3\xb3n; la seva velocitat terminal sobrepassa els 320 km/h."